Mientres o sieglo IV aC, a ciudat de Pompeya prenió parte en as guerras samnitas contra a Republica de Roma, guerras que rematoron con o dominio romano sobre toda a Campania y que facioron esdevenir d'a ciudat un "socio" de Roma. Estió en ixas envueltas quan se fació en a ciudat a suya primera planificación urbanistica a la traza d'os romans. Pompeya continó estando una ciudat aliata de Roma mientres a segunda guerra punica (a diferencia d'a mayor parte d'as ciudatz campanas), conservando asinas o suyo estatuto legal frent de Roma.